Bernat Dedéu: "Que es parli català al Congrés no millorarà les males dades de l'ús de la llengua"

Mon, 25 Sep 2023 10:00:00 +0000

Dedéu no té clar que les orelleres del Congrés siguin una bona notícia per al català: "Les darreres dades de l'estudi d'usos lingüístics de l'IDESCAT són terrorífiques. Ningú, absolutament ningú s'ha fet responsable del paupèrrim estat del català al territori, però tothom celebra que es duguin auriculars al Congrés." El filòsof recorda les últimes paraules de la lingüista Carme Junyent, que va denunciar que era impossible "morir-se en català": "Fa gràcia que tothom, per exemple, invoqui la lingüista Carme Junyent però que ningú li foti cas. Mentre parlem del foment de la llengua al Congrés, no hi ha un sol polític de la nostra tribu que se'n responsabilitzi."